Terwyl die vroue in die Bybel een van die temas is wat ek deurgaans volg, het ek sommer gedink om oor vroue in die Bybel, en spesifiek, ‘n paar van die vroue in Jesus se lewe, te skryf. Alhoewel vroue in die Bybelse tyd geen regte of aansien gehad het nie, eintlik niks was nie, word hulle soveel keer genoem en selfs vereer, en ek weet dat God baie lief is vir vroue.
Daar was ‘n groep vroue wat uit eie middele vir Jesus en die twaalf dissippels gesorg het op hulle reise deur die land. (Luk 8)
Waar vroue Jesus se hulp nodig gehad het, het Hy nie Sy rug op hulle gekeer nie, selfs nie-Joodse vroue.
Jesus het ook Sy tyd afgestaan om vroue te genees, soos die dogtertjie van Jaïrus en ook Petrus se skoonma (Matt 8:14).
Baie interessant. In my kop sien ek Hom altyd vooroor buig en sy hand uitsteek na die vrou by die put.